Deer Gun

KinnigBroDoarePistolenn un-tennMunision9 mm ParabellumProduerAmerican Machine & FoundryNiver produetWar-dro 1.000Mare implij1964Perzhioù teknikelMas (hep kartouchenn)0,340 kgHirder130 mmHirder ar c'hanol48 mmTizh mont e-maez ar boledoù320 m/sLezennRummad e Bro-C'hallB
An Deer Gun zo ur bistolenn un-tenn savet etre 1962 ha 1964Hervez ar mamennoù. en embregerezh stadunanat AM&F, evit ar CIA. Un arm-dorn sekred e oa, e bal sikour ar guerilla enepkomunour e Su Viêt Nam. Ur mil bennak a skouerennoù a vije bet produet en holl.

 Istor 
E 1961 e tivizas John F. Kennedy kreñvaat perzh ar Stadoù-Unanet e Republik Viêt Nam. Muioc'h a soudarded stadunanat a voe kaset di evit stummañ arme Su Viêt Nam, ha klask a reas ar CIA kaout un arm izel e goust evit souten ar guerilla enepkomunour, war skouer ar pistolennoù Liberator savet evit ar rezistañs en Europa da vare an Eil Brezel-bed. Hervez c'hoantoù an ajañs stadunanat e ranke ar bistolenn nevez bezañ un-tenn, kambret e 9 mm Parabellum hag izeloc'h he friz evit 4$ THERIN Gabriel, Le Deer Gun de la CIA, Gazette des Armes n°578, miz Here 2024, pp. 32-35. Evit sevel an arm e voe choazet American Machine & Foundry, un embregerezh hag a brodue neuze marc'hoù-houarn, c'hoarielloù, ostilhoù liorzhañ ha dafar a bep seurt. Ur rann sekred en doa ivez evit ober enklaskoù war ar reaktorioù nukleel hag an armoù. E benn-ijinour Russell J. Moure a ginnigas e 1962 kentpatrom ar bistolenn nevez. Savet e oa he framm e aluminiom. Evit implijout anezhi e ranked diviñsañ he c'hanol, kambriñ ur gartouchenn, adviñsañ ar c'hanol hag armañ ar skoer en ur sachañ warnañ dre an adreñv ROBINSON EMILY, The CIA Deer Gun, war lec'hienn Rock Island Auctions, 02/03/2021 (lennet d'an 23/10/2024). Ur pezhig plastek du a c'halle servijout da surentez evit stankañ ar skoer eus an diavaez, pe evel kouch ur wech lakaet war ar c'hanol. Teir c'hartouchenn ouzhpenn a c'halle bezañ renket en dornikell, met ne oa ket karger ebet d'an arm.
kleiz|thumb|Un tamm eus ar mod-implij pourvezet gant an Deer Gun.
1.000 skouerenn eus an arm a voe urzhiet gant ar CIA evit ur sammad hollek a 300.000$. Diwar ar re-se e vije bet kaset un 200 bennak da c'hevred Azia evit amprouennoù. Evel al Liberator e ranke servijout an arm da lazhañ un enebour evit kemer e arm digantañ, kentoc'h evit bezañ implijet e emgannoù gwir. Ne oa skrivet tra war an arm evit kuzhat e vro orin. Pourvezet e oa an Deer Gun en ur voestad polistiren evit gellet neuiñ ma vije kouezhet en dour. Er voestad e kaved ivez teir c'hartouchenn 9 mm, warne skrivet e oant bet produet e Kanada e 1942. Kement-se a oa faos, met graet evit lakaat da grediñ e c'hallent dont eus stokoù an Eil Brezel-bed roet d'ar rezistañs a-enep d'an arme japanat. Ur mod-implij simpl a gaved er voest ivez, warnañ deskrivet penaos implijout an arm a-drugarez da vrastresoù, ha tresadennoù warne un enebour gantañ ur banniel komunour, evit displegañ e oa gwelloc'h tennañ war un den dizarmet en e gein evit war un enebour armet.

N'eus prouenn ebet e vije bet implijet an Deer Gun war an dachenn da vat. Goude lazhadenn Kennedy e embannas muioc'h-mui ar Stadoù-Unanet o c'hoant da gas ur brezel henvoazel e Viêt Nam, ha koll a reas pistolenn ar CIA hec'h interest. Distrujet e vije bet ar braz eus ar skouerennoù. Etre 20 ha 25 Deer Gun a vefe c'hoazh anezho.

 Orin an anv 
Amsklaer eo orin anv an Deer Gun. Un Deer Team stadunanat a oa anezhañ e 1945 er Viêt Nam, e bal stummañ ar Viêt Minh a-enep an arme japanat. Met kredabl e oa anv kentañ ar raktres DEAR Gun, evit DEnied ARea Pistol ("pistolenn takad nann-anzavet"), pa oa da vezañ implijet e lec'hioù ne anzave ket ar Stadoù-Unanet bezañ oberiant enne.

 Daveennoù 

Rummad:Pistolennoù
Rummad:Armoù SUA
Rummad:Armoù Brezel Vietnam